Her bir adamda öýde ýatdan çykarylan gapjygy almak üçin wagty yzyna öwürmek isleginiň dörän pursaty bolandyr. Biz ençeme sapar kassada duran wagtymyz ýa-da takside bellenilen ýere baranymyzdan soňra gapjygymyzy öýde ýatdan çykaranlygymyzy gynanç bilen ýüze çykardyk we onuň üçin gyzarmaly bolduk.\nÖsen ýurtlarda bolup görenler elmydama ol ýerde mobil telefony arkaly hasaplaryň tölenilýändigini ýatlap, bizde hem şeýle bolsady diýip arzuw edýärdiler.\nBiz wagty yza däl-de öňe öwürdik hem-de türkmenistanlylar üçin täze we uzak wagtlap garaşylan “Rysgal Pay” elektron mobil gapjygyny ulanyşa girizdik.\nMundan buýana hasaplary biziň bankymyzyň “Rysgal Pay” elektron mobil gapjygynyň ýa-da “QRcode” töleg ulgamynyň bar bolan ähli ýerlerinde diňe mobil telefonyny ulanmak arkaly ýekeje hereket etmek bilen töläň. Mümkinçilikleriň sany ýene-de artar.\nŞeýle ýönekeý. Şeýle amatly. Şeýle tiz. Ygtybarly.\nElektron gapjyk – mobil enjamynda gurnalýan programma bolup, ulanyja elektron puly saklamaga we olaryň kömegi arkaly internetde nagt däl hasaplaşyklary amala aşyrmaga ýol berýär. Elektron gapjyk aslyýetinde bank hasabyna meňzeşdir.\nGapjygy dolduryp bolar:\nöňünden tölegiň ýörite kartoçkasyny satyn almak arkaly;\ninternet-bankdan peýdalanmak arkaly;\nbank pul geçirimini amala aşyrmak arkaly;\ntöleg terminalyny ulanmak arkaly.\nMobil gapjygy programmasy arkaly mobil gapjygyny açyp bolýar.